Imtella' Ottubru 7, 2020 - Aġġornata 7 Ta' Ottubru, 2020 11:34am Tħabbret il-mewt tal-kantant Amerikan Johnny Nash, li kellu 80 sena. Din hija t-tieni telfa f'jumejn għax-xena mużikali internazzjonali, hekk kif ilbieraħ tħabbret ukoll il-mewt ta' Eddie Van Halen . Il-familjari qalu lill-midja li Nash miet f'daru b'kawża naturali, hekk kif saħħtu kienet ilha għal xi żmien sejra lura. Huwa kiseb popolarità fl-1957 bil-kanzunetta A Teenager Sings the Blues, u kien l-ewwel kantant mhux Ġamajkan li rrekordja mużika raggae f'Kingston, fil-Ġamajka. Nash jibqa' magħruf l-iktar għad-diska tal-1972 'I Can See Clearly Now':